da en da nl ca da da de es da nn da da da pl da da da da da da da da da da da da da da da sv da da da da da ru da ca da nn en nb nb nl eo da da da de da da da da da da da da da da da da da nl da en da da es nl da
Lolland Kommune hejser flaget for udsendte og veteraner | Lolland Kommune
26.8.2022 08:23:30 CEST | Lolland Kommune
Mandag den 5. september markerer Lolland Kommune traditionen tro den nationale flagdag for nuværende og tidligere udsendte. Først med en offentlig højtidelighed ved Veteranstenen i Jernbaneanlægget i Nakskov kl. 17.30-18.30 og derefter en udendørs andagt ved Amfiteatret i Nakskov kl. 19.00-19.45. Om aftenen er veteranerne og deres pårørende inviteret til en reception på Nakskov Uddannelsescenter.
Veteranstenen i Nakskov. Foto: Lolland Kommune
En af årets taleholdere ved den nationale flagdag er formand for Fritids-, Kultur- og Folkesundhedsudvalget i Lolland Kommune Martin Boesen. Han opfordrer til at møde op og være med til at give kommunens veteraner og deres pårørende en mindeværdig dag:
”Når vi den 5. september hejser flaget og samles ved Veteranstenen i Nakskov, er det for at vise vores udsendte og veteraner anerkendelse for deres uvurderlige indsatser i verdens konfliktområder. Det er også dagen, hvor vi mindes dem, som ikke kom hjem igen og tænker på dem, der kæmper med fysiske eller psykiske ar efter at have været i krig. Flagdagen er for os alle en påmindelse om, at der er mennesker, som – på trods af den risiko, det indebærer – er villige til at tage ud og kæmpe for verdensfreden og Danmarks interesser. Det kalder på vores dybeste respekt og taknemmelighed,” siger Martin Boesen og tilføjer:
”I Lolland Kommune er flagdagen for veteraner og udsendte blevet en god og betydningsfuld tradition. Den kan lade sig gøre takket være et godt samarbejde med de lollandske soldaterforeninger og alle, der bidrager med indslag eller møder op og er med til at give veteranerne en god dag. Jeg håber derfor, at der igen i år er mange, som har lyst til at være med.”
17.30 -17.59: Veteraner med ledsagere ankommer til Veteranstenen.
17.30 -17.59: Sakskøbing Tamburkorps underholder.
17.45 -17.59: Fanekommando fra Gåsetorvet til Veteranstenen.
18.00 -18.30: Højtidelighed ved Veteranstenen i Jernbaneanlægget.
Velkomst ved oberstløjtnant, fhv. dir. Jørn Arne Nielsen.
Tale ved formand for Fritids-, Kultur- og Folkesundhedsudvalget Martin Boesen
Tale ved Kaptajn Anders Thestrup, Hjemmeværnsdistrikt Sydsjælland og Lolland-Falster.
18.30 – 19.00: Fanekommando og veteraner marcherer til Amfiteatret ved NUC via Elvej og Blegen.
19.00 – 19.45: Andagt ved Amfiteatret forestås af pastor Bent Christensen.
Lolland Musikskole spiller til salmerne.
19.45 – 21.30: Reception for veteranerne og deres ledsagere i kantinen på NUC. Veteranerne har modtaget en personlig invitation til arrangementet.
Programmet kan også ses på www.lolland.dk/nationalflagdag
Om Flagdagen for Danmarks udsendte
Formålet med Flagdagen for Danmarks udsendte 5. september er at hædre de personer, der er - eller har været – udsendt på en mission af Danmark som led i Danmarks aktive internationale engagement på baggrund af en beslutning truffet af regeringen eller Folketinget. Flagdagen blev første gang afholdt i 2009 i København. Siden da har Flagdagen bredt sig til flere kommuner i landet. Lolland Kommune deltog første gang i markeringen af flagdagen i 2015.
Lolland Kommunes indsatser for veteraner
I Lolland Kommune bliver der arbejdet med at give kommunens udsendte og veteraner samt deres familier de bedst mulige vilkår. Læs om initiativerne i Lolland Kommunes Veteranindsats: www.lolland.dk/borger/omsorg-og-stoette/veteranindsats-i-lolland-kommune/veteranindsats
fanekommandoFritids- og KulturudvalgetJørn Arne NielsenLolland KommuneMartin BoesenNational FlagdagudsendteveteranveteranerveteranindsatsVeteranstenen
Martin BoesenFormand for Fritids-, Kultur- og Folkesundhedsudvalget
Tlf:23 82 34 79
Tlf:42 54 65 60
Veteranstenen i Nakskov. Foto: Lolland Kommune
Information om Lolland Kommune
54 67 67 67http://www.lolland.dk/
Følg pressemeddelelser fra Lolland Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Lolland Kommune
Fuld fart på Lolland Sprogskole30.9.2022 08:10:07 CEST | Pressemeddelelse
Rekruttering af international arbejdskraft, Femernbyggeriet, Lolland International School og krigen i Ukraine. Lolland er en internationalt orienteret kommune – og det mærker man tydeligt på Lolland Sprogskole, der netop nu er midt i en rivende udvikling.
Kursen er sat – nye fyrtårne viser vej15.9.2022 15:47:43 CEST | Pressemeddelelse
Fremtidens skole, boligudvikling, grøn erhvervspolitik og Lollands sydkyst. Det er fire af de i alt otte særlige indsatsområder, som i de kommende år skal være med til at sætte retning for Lolland Kommunes udvikling.
Inspirationsdag om livet med demens14.9.2022 12:48:51 CEST | Pressemeddelelse
Hvad kan du selv gøre for at reducere risikoen for demens, og hvilke tilbud er der på Lolland, hvis du eller en nærtstående rammes af demens? Få svar på det, og hør to spændende foredrag med TV-vært Michèle Bellaiche og hjerneforsker Troels W. Kjær, når Lolland Kommune og en række frivillige organisationer afholder inspirationsdag om livet med demens onsdag den 21. september kl. 14-18 i Maribo Hallerne.
Lolland får gæster – igen1.9.2022 06:10:00 CEST | Pressemeddelelse
Knap har H.M. Dronningen afsluttet sit besøg, før der igen kommer spændende gæster til Lolland. Foreningen Park- og Naturforvalterne afholder nemlig deres årlige konference ”Danske Parkdage” på Hotel Milling i Maribo på Lolland i dagene 7.-9. september 2022.
Lolland International School fejrer 1-års jubilæum22.8.2022 12:03:15 CEST | Pressemeddelelse
Det er nu et år siden, at Lolland International School slog dørene op for første gang, og i den anledning inviterer skolen til en festlig formiddag for børn og voksne lørdag den 27. august kl. 10-12. Arrangementet er samtidig en fejring af det voksende internationale miljø i Lolland Kommune, og alle interesserede – internationale såvel som danske børn og voksne – er velkomne.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022